1085


1085 (MLXXXV) a fost un an obișnuit al calendarului iulian.

Evenimente 

 2 aprilie: La urcarea pe tron a lui Zhezong, din cauza influenței bunicii sale, împărăteasa Dowager Kao, reformele promovate anterior de Wang Anshi sunt anulate, iar promotorul lor este îndepărtat.

 29 aprilie: Conciliul de la Mainz, în prezența legaților antipapei Clement al III-lea, prin care se confirmă depunerea papei Grigore al VII-lea.
25 mai: Regele Alfonso al VI-lea al Castiliei intră în orașul Toledo, stăpînit de mauri, după doi ani de asediu, și invită pe cavalerii francezi să locuiască în zona centrală a Spaniei. Toledo devine reședința regilor Castiliei, iar Alfonso se proclamă "Imperator totius Hispaniae" și garantează musulmanilor libertatea cultului.

 15 iulie: Ca urmare a morții lui Robert Guiscard, normanzii ridică asediul asupra Cefaloniei și evacuează Dyrrachium.
25 decembrie: Regele William I al Angliei realizează un recensământ, "Domesday Book".

Nedatate 
ianuarie: Flota venețiană, aliată cu bizantinii, este înfrântă de către Robert Guiscard, care preia Corfu și pătrunde în golful Arta; din cauza unei epidemii, care decimează armata normandă, Bohemund, fiul lui Robert, revine în Italia.

 aprilie: Ducele de Boemia, Vratislav, se încoronează ca rege, cu favorul împăratului Henric al IV-lea; încoronarea are loc la Praga, în 15 iunie.

 iulie: Selgiucidul Soliman I atacă Alepul, unde este respins de către emirul Tutush, iar fiul său Kilidj Arslan este luat prizonier.

 Ca urmare a alegerii lui Roger Borsa ca duce de Apulia și Calabria, fratele său Bohemund de Taranto se revoltă și ocupă Oria, Otranto și Taranto.
Împăratul Henric al IV-lea extinde asupra întregului imperiu principiul "Păcii lui Dumnezeu".
Oume, regele statului Kanem, din Ciad, se convertește la Islam.
Pecenegii sunt înfrânți în Transilvania de către unguri.
Pisa este prima comună din Italia care introduce instituția consulului.

 Principii arabi din Spania, printre care Al Mutamid, conducătorul Sevillei, fac un apel la suveranul almoravid din Maroc, Ibn Tashfin.

 Regele Canut al IV-lea cel Sfânt al Danemarcei, împreună cu contele Robert Frizonul de Flandra și cu regele Olaf al Norvegiei, adună la Limfjord o puternică flotă și lansează o expediție împotriva Angliei; expediția eșuează ca urmare a unei revolte interne.

Arte, Știință, Literatură și Filozofie 
 Este înființată Katedralscholan, la Lund, în Suedia, cea mai veche școală din Scandinavia.

Înscăunări 
 2 aprilie: Zhezong, împărat al Chinei, dinastia Song (1085-1100).
 15 iunie: Vratislav, încoronat ca rege al Boemiei (1085-1092).
 17 iulie: Roger Borsa, duce de Apulia și Calabria (1085-1111).
 Oume, rege în statul Kanem (Ciad), (1085-1097).

Nașteri 
 Boleslav al III-lea, rege al Poloniei (d. 1138).
 Raoul I, conte de Vermandois (d. 1152).
 Zhang Zedouan, pictor chinez (d. 1145).

Decese 
 1 aprilie: Shenzong, împărat al Chinei (n. 1048).
 31 mai: Papa Grigore al VII-lea, la Salerno (n. ?)
 15 iulie: Robert Guiscard, duce de Apulia, la Cefalonia (n.c. 1015)
 20 septembrie: Hermann al II-lea de Lotaringia (n. 1049).
 Cheng Hao, filosof neoconfucianist chinez (n. 1032).

Vezi și 
 Listă de conducători de stat din 1085

1085